2001D0822 — BG — 26.04.2007 — 001.001

Този документ е средство за документиране и не обвързва институциите

Изменен с

▼B

РЕШЕНИЕ НА СЪВЕТА

от 27 ноември 2001 година

за асоцииране на отвъдморските страни и територии към Европейската общност

(„Решение за отвъдморско асоцииране“)

(2001/822/ЕО)

ЧАСТ ПЪРВА

ОБЩИ РАЗПОРЕДБИ ЗА АСОЦИИРАНЕТО НА ОСТ С ОБЩНОСТТА

Глава 1

Общи разпоредби

Член 1

Намерение, цели и принципи

1. Асоциирането на ОСТ към Общността, наричано по-долу „ОСТ—ЕО асоциирането“, се основава на посоченото в член 182 от Договора, а именно да насърчава икономическото и социално развитие на ОСТ и да установи тесни икономически връзки между тях и Общността като цяло.

То преследва целите, постановени в член 183 от Договора в съответствие с принципите, провъзгласени в членове 184—188 от Договора като се съсредоточава върху намаляването, предотвратяването и най-накрая премахването на бедността и върху устойчивото развитие и постепенната интеграция в регионалната и световна икономика.

2. Асоциирането се отнася до изброените в приложение I А ОСТ.

3. В съответствие с член 188 от Договора, настоящото решение се прилага за Гренландия, при условията на специфични разпоредби, предвидени в Протокола за временния режим за Гренландия, приложен към Договора.

Член 2

Основни елементи

1. ОСТ—ЕО асоциирането се основава на принципите на свобода, демокрация, спазване на правата на човека и основните свободи и върховенството на закона. Тези принципи, на които се основава Европейския съюз в съответствие с член 6 от Договора за Европейски съюз, са общи за всички държави-членки и свързаните с тях ОСТ.

2. Не съществува дискриминация въз основа на пол, раса, етнически произход, религия или вяра, инвалидност, възраст или сексуална ориентация в областите на сътрудничество, упоменати в настоящото решение.

Член 3

Най-слабо развити ОСТ

1. Общността оказва специално третиране на най-слабо развитите ОСТ и на тези, които не са в състояние да се възползват от регионалното сътрудничество и интеграция, упоменати в член 16.

2. За да отговори на тези трудности, финансовото сътрудничество за развитие включва, между другото, специално третиране по отношение на определяне на размера на финансови ресурси и свързаните с тях условия с цел да се създаде възможност най-слабо развитите ОСТ да преодолеят структурните и други препятствия в развитието си. То обръща специално внимание на подобряване на условията на живот на най-бедните части от населението в контекста на облекчаване на бедността.

3. Считаните за най-слабо развити ОСТ за целите на настоящото решение са изброени в приложение I Б. Този списък се изменя с решение на Съвета, който действа с единодушие по предложение на Комисията, когато икономическата ситуация на дадена ОСТ претърпи значителна и трайна промяна, която налага включването ѝ в категорията на най-слабо развити ОСТ или ако включването ѝ в тази категория вече не е оправдано.

Глава 2

Участници в сътрудничеството в ОСТ

Член 4

Принципи

1. В рамките на партньорството, постановено в член 7, властите на ОСТ приемат основна отговорност за формулирането на стратегии за асоцииране и развитие и тяхното прилагане чрез подготовка, заедно с Комисията и държавите-членки, с които ОСТ е свързана, на Единни програмни документи (наричан по-долу ЕПД) и програми за сътрудничество.

2. Общността признава, че местните обществени и индивидуални участници играят ключова роля за постигането на целите, постановени в член 183 от Договора.

3. При прилагане на настоящото решение страните имат за свои водещи принципи прозрачността, субсидиарността и необходимостта от ефективност.

Член 5

Различните участници

1. Участници в сътрудничеството в ОСТ включват:

Държавите-членки, с които ОСТ са свързани, уведомяват Комисията до три месеца от влизането в сила на настоящото решение за националните, регионални или местни власти, упоменати в различните членове на решението.

2. Признаването на неправителствените участници зависи от техния капацитет да отговарят на нуждите на местното население, тяхната експертиза и това дали имат демократична и отчетна организация и управление.

3. Неправителствени участници се определят със споразумение между ОСТ властите, Комисията и държавата-членка, с която ОСТ са свързани, като се взима предвид съответния предмет, тяхната експертиза и поле на дейност. Процесът на идентификация се извършва във всяка ОСТ като част от процеса на подготовка за програмите за сътрудничество, упоменати в член 4.

Член 6

Отговорности на неправителствените участници

Неправителствени участници, определени съгласно член 5, параграф 3, могат да играят роля в:

Глава 3

Принципи и процедури на ОСТ—ЕО партньорството

Член 7

Диалог и партньорство

1. С цел да позволи пълноценното участие на ОСТ в осъществяването на асоциирането ОСТ—ЕО и като надлежно отчита начина на организация на институциите на държавите-членки, асоциирането използва процедура на консултация, основана на упоменатите по-долу разпоредби. То се занимава с всеки въпрос, възникнал в отношенията между ОСТ и Общността.

2. Широкият диалог следва да позволи Общността, всички ОСТ и държавите-членки, с които те са свързани да се консултират взаимно относно принципните, подробните процедури и резултатите от асоциирането.

Форум за диалог ОСТ—ЕО, наричан по-долу „ОСТ Форум“, заседава веднъж годишно, като събира органите на властта в ОСТ, представители на държавите-членки и Комисията.

3. Между Комисията, държавите-членки, с които са свързани ОСТ и всяка ОСТ, представена от органите на властта ѝ, съществуват отделни партньорства, които позволяват целите и принципите на настоящото решение, по-специално тези, посочени в членове 4 и 19, да се осъществят на практика. Това тристранно партньорство по-долу се нарича „партньорство“.

За всяка ОСТ се създават работни групи по партньорството, които включват гореспоменатите трима партньори. Тези работни групи могат да заседават по молба на Комисията, на държава-членка или на ОСТ. По молба на един от партньорите няколко работни групи по партньорството могат да осъществяват съвместни срещи, за да обсъждат въпроси от общ интерес или регионалните аспекти на асоциирането.

4. Тези консултации се извършват в пълно съответствие със съответните институционални, юридически и финансови правомощия на тримата партньори.

Комисията председателства работните страни и ОСТ Форума и осигурява тяхното административно обслужване.

Представител на Европейската инвестиционна банка, наричана по-долу ЕИБ, присъства на заседанията, когато в дневния ред са включени въпроси, свързани с нея.

5. Становищата на работните страни и ОСТ Форума са предмет на решения на Комисията, когато е уместно и в рамките на нейните правомощия, или на предложения от Комисията към Съвета с оглед изпълнението на нови елементи от ОСТ—ЕО асоциирането или негово изменение въз основа на член 187 от Договора.

Член 8

Съвместна парламентарна асамблея на страни от Африка, Карибите и Тихоокеанския басейн и ЕС

Органите на властта на ОСТ се уведомяват за дневния ред, резолюциите и препоръките на Съвместната парламентарна асамблея на страните от Африка, Карибите и Тихоокеанския басейн и ЕС.

Държави-членки и Комисията подпомагат всяка молба от страна на властите на ОСТ за участие като наблюдатели на пленарни заседания на Съвместната парламентарна асамблея на страните от Африка, Карибите и Тихоокеанския басейн и ЕС, съгласно правилника за работа на Асамблеята.

Член 9

Управление

Текущото управление на настоящото решение се извършва от Комисията и ОСТ властите и в случай на нужда — от държавата-членка, с която са свързани ОСТ, в съответствие с институционалните, юридически и финансови правомощия на всеки от партньорите, особено по отношение на развитието на финансово сътрудничество и сътрудничество в областта на търговията и услугите.

ЧАСТ ВТОРА

ОБЛАСТИ НА СЪТЛУДНИЧЕСТВО МЕЖДУ ОСТ И ЕО

Член 10

Области на сътрудничество

Общността допринася за сътрудничеството в тези области в ОСТ, изброени в настоящия дял в съответствие с приоритетите, посочени в стратегиите за развитие за всяка ОСТ или, където е уместно, във формата на регионални мерки.

Член 11

Производствени сектори

Сътрудничеството подпомага секторни политики и стратегии, които улесняват достъпа до производствени дейности и ресурси, по-специално:

Член 12

Развитие на търговията

1. Общността прилага мерки за развитието на търговията на всички нива до крайната дистрибуция на продукта.

Целта е да се гарантира, че ОСТ извличат максимална полза от разпоредбите на настоящото решение и могат да участват при най-благоприятни условия на пазара на Общността, вътрешните, субрегионални, регионални и международни пазари като разнообразяват обхвата и увеличават стойността и обема на търговията на ОСТ със стоки и услуги.

2. В допълнение към развитието на търговия между ОСТ и Общността, особено внимание се отделя на дейности, насочени към укрепване самостоятелността на ОСТ и подобряване на регионалното сътрудничество в областта на търговията и услугите.

3. В рамките на инструментите, предвидени в настоящото решение и в съответствие със съдържащите се разпоредби в тази връзка, по молба на властите на ОСТ се предприемат действия, по-специално в следните области:

4. Участие на ОСТ в търговски изложения, панаири и търговски мисии се осъществява единствено, ако тези събития са неразделна част от общи програми за развитие на търговия и пазари.

5. Участието на най-слабо развити ОСТ в различни търговски дейности се насърчава чрез специални мерки, между които заплащане на пътни разноски на персонала и разходи за транспортиране на експонати при участието им в местни и регионални изложения, панаири и търговски мисии и такива в трети страни, включително разходите за временни конструкции и/или наемане на панаирни щандове. На най-слабо развитите ОСТ се предоставя безвъзмездно специална помощ за подпомагане на подготовката и/или закупуване на промоционални материали.

Член 13

Търговия с услуги

1. Общността приема да развива и финансира инфраструктура и човешки ресурси по отношение търговия с услуги в съответствие с приоритетите, установени съгласно стратегиите за развитие за всяка ОСТ.

2. Общността допринася за развитието и насърчаването на ефективни от гледна точка на разходите морски транспортни услуги в ОСТ чрез:

Общността и ОСТ предприемат да насърчават безопасното корабоплаване, сигурността на екипажите и предотвратяването на замърсявания.

3. Общността насърчава сътрудничество с ОСТ, така че да гарантира непрекъснато подобряване и нарастване на въздушния трафик.

Това включва:

4. Във въздушния транспортен сектор трябва да се гарантира безопасност и да се въведат и прилагат съответните международни стандарти.

За тази цел Общността подпомага ОСТ в:

5. Необходимото внимание следва да се обърне върху минимизиране на въздействието на въздушния транспорт върху околната среда, по-специално чрез подходящите изследвания на въздействието върху околната среда.

6. В много отношения на въздушния транспорт регионалните решения могат да предложат възможности за по-голяма ефективност от гледна точка на разходите и мащаба на икономиката. За тази цел Общността предприема да подкрепя и насърчава действия на регионално ниво, където е уместно.

7. Тъй като далекосъобщенията и активното участие в информационното общество са предпоставки за успешната интеграция на ОСТ в световната икономика, Общността и ОСТ препотвърждават съответните си ангажименти съгласно съществуващите многостранни споразумения, по-специално Споразумението на Световната търговска организация (СТО) относно базовите телекомуникации.

8. Общността подпомага усилията на ОСТ да увеличат капацитета си в областта на търговията с услуги. Сътрудничеството включва следните области измежду други:

9. Сътрудничеството по-специално е насочено към по-голям допълващ характер и хармонизиране на съобщителните системи на местно, национално, регионално, междурегионално и международно ниво и тяхното приспособяване към нови технологии.

10. Общността подкрепя мерки и дейности за развитие и подпомагане на устойчив туризъм. Тези мерки се прилагат на всички нива, от идентифициране на туристическия продукт до етапа на маркетинг и промоция.

Целта е да се насърчават усилията на властите на ОСТ да извлекат максимална полза от местния, регионален и международен туризъм с оглед въздействието на туризма върху икономическото развитие и да стимулира частните финансови потоци от Общността и други източници в развитието на туризма в ОСТ. Особено внимание се отделя на необходимостта туризмът да се интегрира в обществения, културен и икономически живот на хората, както и да се опазва околната среда.

Специфични мерки за развитие на туризма целят определянето, приспособяването и развитието на подходящи политики на местно, регионално, субрегионално и международно ниво. Програмите и проектите за развитие на туризма се базират на тези политики въз основа на следните четири компонента:

Член 14

Области, свързани с търговията

1. В рамките на стратегиите за развитие на всяка ОСТ, Общността подпомага, засилването на капацитета на ОСТ, за да се справят с всички области, свързани с търговията, включително, където е необходимо, подобряване и подпомагане на институционалната рамка.

2. Общността си сътрудничи с ОСТ при въвеждането на общите принципи за защита и насърчаване на инвестициите.

3. Общността също така подпомага засилването на сътрудничеството с ОСТ с оглед формулирането и подкрепата на ефективни политики на конкуренция със съответните агенции за конкуренция, като постепенно осигуряват ефективното въвеждане на правила за конкуренция от частни и държавни предприятия. Сътрудничеството в тази област по-специално включва подкрепа за разработването на подходяща законова рамка и административното ѝ изпълнение, особено по отношение на най-слабо развитите ОСТ.

4. Общността продължава да насърчава сътрудничеството с ОСТ и да го разширява, по-специално в следните области:

5. Общността подпомага ОСТ в усилията им по отношение на стандартизацията и сертифицирането, насочени към насърчаване на съвместими системи между Общността и ОСТ. Сътрудничеството включва по-специално следното:

6. Общността подпомага засилването на сътрудничеството с ОСТ по отношение на мерки, насочени към здравето на човека, животните и растенията, с оглед изграждането на публичен и частен капацитет в тази област.

7. Като има предвид Принципите от Рио и с оглед засилване на подкрепата за политики в областта на търговията и околната среда, Общността насърчава сътрудничеството с ОСТ. Целта на сътрудничеството, по-специално е да:

8. Общността подпомага ОСТ във връзка със стандартите на труд. Сътрудничеството в тази област се състои предимно в:

9. Общността си сътрудничи с ОСТ в областта на политиката за защита на потребителите и защита здравето на потребителите чрез:

10. Общността подкрепя усилията, положени от публични и частни участници в ОСТ в областта на информационните технологии и далекосъобщенията за:

Член 15

Социални сектори

Общността подпомага мерките за човешко и социално развитие, в рамките на стратегиите за развитие на всяка ОСТ. Сътрудничеството може, по-специално, да подкрепя програми в средните сектори:

Член 16

Регионално сътрудничество и интеграция

Сътрудничеството осигурява предоставянето на ефективна помощ за достигане целите и приоритетите, установени от компетентните власти на ОСТ в рамките на регионални и субрегионално сътрудничество и интеграция:

Член 17

Културно и социално сътрудничество

Сътрудничеството допринася за самостоятелното развитие на ОСТ, като този процес е насочен към самите хора и се корени в културата на всеки народ. Човешкото и културно измерение обхваща всички области и е отразено във всички проекти и програми за развитие. Сътрудничеството подкрепя политики и мерки, приети от компетентните власти на ОСТ за засилване на техните човешки ресурси, увеличаване на техния собствен творчески капацитет и насърчаване на тяхната културна идентичност. То насърчава участие от страна на населението в процеса на развитие.

Културното и социално сътрудничество се изразява в:

ЧАСТ ТРЕТА

ИНСТРУМЕНТИ НА СЪТРУДНИЧЕСТВО МЕЖДУ ОСТ И ЕО

ДЯЛ I

ФИНАНСОВО СЪТРУДНИЧЕСТВО ЗА РАЗВИТИЕ

Глава 1

Общи разпоредби

Член 18

Цели

Целите на финансовото сътрудничество за развитие са чрез предоставянето на адекватни финансови ресурси и подходяща техническа помощ да се:

Член 19

Принципи

1. Финансовото сътрудничество за развитие се основава на партньорство, допълняемост и субсидиарност и:

2. Държави-членки си сътрудничат с Комисията, за да гарантират стабилно финансово управление при използването на средства на Общността.

3. Като следват партньорския подход, дейностите на Общността се решават в тесни консултации между Комисията, съответните власти на ОСТ и държавите-членки, към които е свързана ОСТ. Тези партньорства се осъществяват в пълно съответствие със съответните институционални, законови и финансови правомощия на всеки от партньорите.

4. Без да се накърнява втората алинея от член 25, параграф 1 приносът от страна на Общността и държавите-членки има допълващ характер.

5. В съответствие с принципа на субсидиарност, властите на съответната ОСТ е отговорна за изпълнение на дейностите, без да се засягат правомощията на Комисията, натоварена да осигури стабилно финансово управление при използването на средства на Общността.

Член 20

Единни програмни документи

1. Съгласно член 4 властите на ОСТ, Комисията и държавата-членка, с която ОСТ е свързана, в партньорство приемат стратегията и приоритетните цели, на които се основава ЕПД.

2. Властите на ОСТ са отговорни да:

3. Съответните власти на ОСТ и Комисията съвместно отговарят за:

4. Комисията е отговорна за взимането на финансово решение за цялостното разпределение съгласно ЕПД, в съответствие с процедурата, упомената в член 24.

5. Освен ако в настоящото решение не е предвидено друго, всички решения, изискващи одобрението на страна по асоциирането се одобряват или се считат за одобрени в рамките на шест месеца от уведомлението от другата страна.

Член 21

Обхват на финансирането

В рамките на стратегията и установените от съответната ОСТ местни или регионални приоритети, финансова подкрепа може да бъде предоставена за дейности, подпомагащи постигането на целите, съдържащи се в настоящото решение.

В неговия обхват попадат следните дейности:

Член 22

Условия за финансиране

1. За финансовата подкрепа, предвидена съгласно настоящото решение могат да кандидатстват следните лица и институции:

2. При съгласие от страна на властите на съответните ОСТ за подкрепа могат да кандидатстват така също:

Член 23

Програмиране и изпълнение

Комисията приема разпоредби за изпълнение на настоящата част на решението, както и за приложения II А—Г в рамките на 12 месеца от влизането му в сила, в съответствие с процедурата, определена в член 24 и в сътрудничество с ОСТ в съответствие с член 7.

Комисията подкрепя пълното използване от страна на ОСТ на инструментите, предвидени в настоящото решение, по-специално търговските и финансовите разпоредби, като осигурява съответните насоки и информация в рамките на 12 месеца от влизането му в сила.

Разпоредбите включват по-специално:

▼M2

Финансовите и счетоводните процедури, приложими към финансовото сътрудничество за развитие за ОСТ по силата на Деветия ЕФР, трябва да се постановяват във Финансовия регламент за Деветия ЕФР. Финансовите и счетоводните процедури, приложими към финансовото сътрудничество за развитие за ОСТ по силата на Десетия ЕФР, трябва да се постановяват във Финансовия регламент за Десетия ЕФР.

▼B

Член 24

Комитет ЕФР—ОСТ

1. Комисията, където е уместно, се подпомага от Комитет, създаден съгласно вътрешното споразумение, наричан по-долу в този член „Комитета“.

2. При упражняване на правомощията, предоставени му от настоящото решение, Комитетът се нарича „Комитет ЕФР—ОСТ“. Вътрешният правилник за работа на Комитета, създаден съгласно Вътрешното споразумение, се прилага и за Комитета ЕФР—ОСТ.

3. Комитетът съсредоточава работата си върху съществени въпроси за сътрудничеството за развитие на ниво ОСТ и на регионално ниво. В интерес на последователността, координацията и допълващия характер, той упражнява мониторинг върху изпълнението на ЕПД.

4. Комитетът дава становището си по следните въпроси:

5. Представителят на Комисията представя на Комитета проект на мерките, които следва да се предприемат. Комитетът дава становището си по проекта в рамките на срока, постановен от председателя. Становището се дава от мнозинството, постановено в член 21, параграф 4 от Вътрешното споразумение. Гласовете на представителите на държавите-членки в рамките на Комитета се претеглят по начина, определен в параграф 3 от настоящия член. Председателят не гласува.

6. Комисията приема мерките, които да се прилагат незабавно. При все това, обаче, ако мерките не са в съответствие със становището на Комитета, те незабавно се изпращат от Комисията на Съвета. В такъв случай Комисията отлага прилагането на мерките, по които е взела решение, с не повече от три месеца от датата на тази кореспонденция.

7. Съветът може да приеме с мнозинството, посочено в параграф 5 и в съответствие с претеглянето, упоменато в същия параграф, различно решение в рамките на срока, предвиден в параграф 6.

8. Комисията уведомява Комитета за последващото развитие, оценка и одитиране на ЕПД.

▼M2

9. За изпълнение на Десетия ЕФР трябва да се прилагат съответните разпоредби от Вътрешното споразумение за създаване на Десетия ЕФР.

▼B

Глава 2

Ресурси на разположение на ОСТ

Член 25

Финансова помощ

1. Общият размер на финансова помощ от Общността за целите на глава 1, нейното разпределение, условията на финансиране и разпоредбите за използване на помощта за ►M2 периодите 2000—2007 г. и 2008—2013 г. ◄ , могат да се намерят в приложения II А—Г и в глава 3, без да се засяга действието на разпоредбите, които Комисията ще приеме съгласно член 24.

Финансовата помощ, съгласно настоящото решение, може да се използва да покрие общия размер както на местни, така и на чужди разходи по проекти и програми, включително финансирането на текущи разходи.

2. ОСТ също могат да кандидатстват за финансиране съгласно действащото законодателство в полза на развиващите се страни, изброени в приложение II Д и за програмите на Общността, изброени в приложение II Е.

Глава 3

Подкрепа за инвестиции в частния сектор

Член 26

Насърчаване на инвестициите

Властите на ОСТ, държавите-членки и Общността, като признават значението на частните инвестиции за насърчаване на сътрудничеството за развитие и като отчитат необходимостта да предприемат стъпки за насърчаване на такива инвестиции,

Член 27

Инвестиционна подкрепа и финансиране

Сътрудничеството осигурява дългосрочно финансиране за подпомагане насърчаването на растежа на частния сектор и мобилизирането на национален и чуждестранен капитал в този смисъл. За тази цел сътрудничеството, по-специално предвижда:

Приложимите условия към инвестиционния механизъм и гореспоменатите заеми са постановени съответно в приложения II Б и В.

Глава 4

Допълнителна подкрепа в случай на колебания в постъпленията от износ

Член 28

Допълнителна подкрепа

1. С цел да смекчи неблагоприятното действие на краткосрочни колебания в постъпленията от износ, по-специално в областта на селското стопанство и минното дело, които могат да застрашат постигането на целите за развитие на съответната ОСТ, се създава система за допълнителна подкрепа в рамките на финансовото разпределение, упоменато в приложение II А.

2. Целта на подкрепата в случай на краткосрочно колебание в постъпленията от износ е да предпази макроикономическите и секторни реформи и политики, които са в риск в резултат на спадане на приходите, и да неутрализира неблагоприятното действие на нестабилност в постъпленията от износ по-специално на продукти от областта на селското стопанство и минното дело.

3. Зависимостта на икономиките на ОСТ от износа, по-специално на продукти от областта на селското стопанство и минното дело, се отчита при разпределението на ресурсите, упоменати в приложение II Г. В този контекст най-слабо развитите ОСТ се третират по-благоприятно.

4. Допълнителните ресурси се осигуряват в съответствие със специфичните варианти на механизма за подкрепа, предвиден в приложение II Г.

5. Общността осигурява също така подкрепа за осигурителни схеми, основани на пазарен принцип, предназначени за тези ОСТ, които търсят начини да се защитят от риска на колебания в постъпленията от износ.

Глава 5

Подкрепа за други участници в сътрудничеството

Член 29

Цели и финансиране

1. За да отговори на нуждите за развитие на местните общности и да насърчи всички участници в децентрализираното сътрудничество, които са в състояние да допринесат за автономното развитие на ОСТ да предлагат и изпълняват инициативи, ОСТ—ЕО сътрудничеството подкрепя такива дейности за развитие в рамките на постановените от съответните ОСТ и свързаните с тях държави-членки граници и в рамките на разпоредбите на ЕПД.

2. В този контекст се предоставя финансова помощ за децентрализирани проекти и микропроекти, както следва:

3. Проекти или програми съгласно настоящата форма на сътрудничество могат да са средство за постигане на специфичните цели на ЕПД или резултат от инициативи на местни общности или децентрализирани участници.

4. Подкрепата, предоставена съгласно настоящата глава е допълнителна или, при необходимост, допълваща по отношение на разпоредбите на приложение II Д.

5. Помощ към финансирането на микропроекти и децентрализирано сътрудничество се предоставя от безвъзмездни помощи, като помощта обикновено не надхвърля три-четвърти от общата стойност на всеки проект. Балансът се финансира:

Приложимите процедури за проекти и програми, финансирани в контекста на микропроекти или децентрализирано сътрудничество, се определят в настоящото решение, по-специално по отношение на прилагащите разпоредби за ЕПД.

Глава 6

Подкрепа за хуманитарна и спешна помощ

Член 30

Цели и средства

1. Хуманитарна и спешна помощ се предоставя безвъзмездно на ОСТ, изправени пред сериозни икономически и социални трудности от изключително естество в резултат на природни бедствия или изключителни обстоятелства със сравним ефект. Хуманитарната и спешна помощ се предоставя дотогава, докато е необходимо да се справят със спешните проблеми, възникнали в такива ситуации.

Хуманитарна и спешна помощ се предоставя безвъзмездно единствено въз основа на нуждите и интересите на жертвите на бедствието.

2. Целта на хуманитарната и спешна помощ е:

3. По сходен начин се предоставя помощ на ОСТ, които приемат бежанци или завръщащи се, за покриване на остри нужди, които не са включени в спешна помощ.

4. Помощ, предоставена съгласно настоящия член се финансира от бюджета на Общността. При все това обаче по изключение тя може да се финансира от вноските, постановени в приложение II А, в допълнение към финансирането от съответната бюджетна линия.

5. Дейности в рамките на хуманитарна и спешна помощ се предприемат по молба на засегнатата ОСТ, Комисията, държавата-членка, с която е свързана ОСТ, международни организации или местни или международни неправителствени организации. Тази помощ се администрира и прилага съгласно процедури, които улесняват бързи, гъвкави и ефективни действия.

Глава 7

Процедури за прилагане

▼M2

Член 31

Техническа помощ

1. По инициатива или от името на Общността могат да се финансират изследвания или мерки за техническа помощ с цел да се осигурят подготовката, мониторингът, оценката и контролът, необходими за изпълнение на настоящото решение, и общата оценка на решението, посочена в член 1, параграф 1, буква в) от приложение II A.

Такива изследвания или мерки за техническа помощ се финансират от определения общ размер на безвъзмездна помощ.

2. По инициатива на ОСТ могат да се финансират изследвания или мерки за техническа помощ във връзка с изпълнението на дейностите, съдържащи се в ЕПД, в зависимост от становището на Комисията.

В рамките на Деветия ЕФР такива изследвания или мерки за техническа помощ се финансират от сумата, определена за съответната ОСТ. В рамките на Десетия ЕФР те трябва да бъдат финансирани от общия размер на безвъзмездна помощ.

▼B

Член 32

Финансов контрол

1. Съответната ОСТ носи основна отговорност за финансовия контрол на дейността. Той се извършва, когато е уместно, в координация с държавата-членка, с която ОСТ е свързана, в съответствие с приложимото национално законодателство.

2. Комисията е отговорна:

3. Комисията, ОСТ и, където е уместно — държавата-членка, с която ОСТ са свързани, си сътрудничат на основата на административни разпоредби на годишни или шестмесечни заседания за координиране на програми, методологии и прилагането на контрол.

4. По отношение на финансови корекции:

Глава 8

Преход от предишни Европейски фондове за развитие (ЕФР) към Девети ЕФР

Член 33

Изпълнение на предишни ЕФР и преходна фаза

1. Ангажиментите, поети в рамките на Шести, Седми, и Осми ЕФР преди влизането в сила на настоящото решение, продължават да се изпълняват съгласно правилата, приложими за тези ЕФР.

Ресурсите от Шести, Седми и Осми ЕФР, които са били разпределени на ОСТ преди влизането в сила на настоящото решение, остават на тяхно разположение. Тези ресурси продължават да се използват в съответствие със съответните разпоредбите на Решение 91/482/ЕИО, което остава приложимо за тези цели до влизането в сила на Вътрешното споразумение за създаване на Девети ЕФР.

До влизането в сила на Вътрешното споразумение за създаване на Девети ЕФР, служителите, отговорни за управлението и изпълнението на ресурсите на Европейския фонд за развитие, по-специално главния разпоредител със средства, местния разпоредител със средства в ОСТ и ръководителя на Делегацията на Комисията остават отговорни за управлението и изпълнението на определените им с Решение 91/482/ЕО на Съвета задачи.

2. Всички балансови излишъци от предишни ЕФР към датата на влизане в сила на Вътрешното споразумение за създаване на Девети ЕФР, както и суми, които ще бъдат освободени на по-късен етап от текущи проекти по тези фондове, се прехвърлят към Девети ЕФР и се използват в съответствие с условията, определени в настоящото решение.

Всички ресурси, прехвърлени по този начин към Девети ЕФР, които преди това са били разпределени за индикативната програма на ОСТ или регион, остават на разположение на тази ОСТ или регионално сътрудничество.

Всички други налични остатъци, които не са разпределени за индикативна програма, се прехвърлят към наличните, все още неразпределени суми по Девети ЕФР. Общата стойност по настоящото решение, подпомогната с прехвърлените остатъци от предишни ЕФР, обхваща периода 2000—2007 г. Настоящата алинея се прилага по-специално спрямо останалите салда от общите стойности, посочени в членове 118 и 142 от Решение 91/482/ЕИО по отношение съответно на стабилизиране на постъпленията от износ на селскостопански стоки (Стабекс) и специалния механизъм за финансиране (Сисмин).

▼M2

Член 33а

1. След 31 декември 2007 г. или след датата на влизане в сила на Вътрешното споразумение за създаване на Десетия ЕФР, ако датата е по-късна, балансовите излишъци от Деветия ЕФР или от предишни ЕФР не трябва да се разпределят с изключение на балансовите излишъци и фондовете, отменени след тази дата на влизане в сила, като резултат от системното гарантиране на стабилизиране на постъпленията от износ на първични селскостопански стоки (STABEX) в съответствие с предшестващи Деветия ЕФР и оставащите балансови излишъци и връщания от фондове, отпуснати в съответствие с Деветия ЕФР, за финансиране на ресурсите на механизма, изложен в приложение II В, с изключение на свързаните с тях лихвени субсидии.

2. Фондовете от отменени проекти в съответствие с Деветия ЕФР или предишни ЕФР след 31 декември 2007 г. не трябва да бъдат разпределяни повече, освен ако Съветът не реши с единодушие друго въз основа на предложение на Комисията, с изключение на фондовете STABEX, отменени след тази дата на влизане в сила, които ще бъдат автоматично прехвърлени на съответните териториални индикативни програми, финансирани в съответствие с член 3, параграф 1 от приложение II Aa, и от фондовете, разпределени в съответствие с Деветия ЕФР за финансиране на ресурсите на механизма, изложен в приложение II В, с изключение на свързаните с тях лихвени субсидии.

▼B

ДЯЛ II

ИКОНОМИЧЕСКО И ТЪРГОВСКО СЪТРУДНИЧЕСТВО

Член 34

Цел

1. Целта на икономическото и търговско сътрудничество е да насърчи икономическото и социално развитие на ОСТ, по-специално като създаде тесни икономически връзки между тях и Общността като цяло.

Изпълнението на това сътрудничество трябва да е съвместимо с целите на останалите общи политики.

2. В допълнение, Общността предприема да подкрепи ефективната интеграция на ОСТ в глобалната икономика, както и развитието на тяхната търговия със стоки и услуги на регионални и световни пазари.

Глава 1

Разпоредби за търговия със стоки

Член 35

Свободен достъп за продукти с произход

1. Продуктите с произход от ОСТ се внасят в Общността без да се начисляват вносни мита.

2. Понятието за продукти с произход и методите за административно сътрудничество, свързани с него, са определени в приложение III.

Член 36

Претоварване на продукти без произход в свободно обращение в ОСТ

1. Продуктите без произход в ОСТ, но които са в свободно обращение в дадена ОСТ и се ре-експортират като такива в Общността се приемат за внос в Общността без да се начисляват вносни мита и такси с равностоен ефект, при условие че:

2. Без да се засяга действието на параграф 1, Комисията може, по надлежно обосновано искане на властите на съответната ОСТ и в светлината на целите на настоящото решение, да разреши публична финансова помощ от страна на ОСТ за тези, изпълняващи процедурата по претоварване.

Молбата по-специално посочва естеството и очаквания обем търговия, който ще се ползва от помощта.

Тази помощ трябва да е във вид на помощ за транспортирането на стоки, пуснати в свободно обращение, включително легитимни текущи разходи, подкрепени във връзка с процедурата по претоварване. Тази помощ не следва да предизвиква сериозни смущения или затруднения, които могат да причинят влошаване на даден икономически сектор в Общността или в една или повече държави-членки.

Властите на ОСТ могат да направят постъпки пред Комисията с цел да представят допълнителна информация в подкрепа на писменото си искане.

По желание на властите на ОСТ се свиква работна група по партньорство, упомената в член 7, параграф 3 за разрешаване на всякакви въпроси, възникващи от администрирането на процедурата по претоварване.

3. Параграфи 1 и 2 не се прилагат по отношение на:

4. Условията за влизане в Общността на продукти без определен произход в ОСТ, но в свободно обращение в дадена ОСТ, както и методите на административно сътрудничество, свързани с това, са постановени в приложение IV.

Член 37

Процедура на Комитета

1. По въпроси, попадащи под член 36 Комисията се подпомага от Комитет.

2. Членове 3 и 7 от Решение 1999/468/ЕО се прилагат за заседанията на Комитета.

3. Комитетът приема свой процедурен правилник.

Член 38

Количествени ограничения и мерки с равностоен ефект

1. Общността няма да прилага никакви количествени ограничения или мерки с равностоен ефект по вноса на продукти с произход от ОСТ.

2. Параграф 1 не изключва забрани или ограничения на вноса, износа или стоки в транзит, предприети на основата на обществения морал или обществената политика, защитата на здравето и живота на хора, животни и растения, защитата на национални богатства с художествена, историческа или археологическа стойност, опазването на изчерпаеми природни ресурси или защитата на индустриална и търговска собственост.

Такива забрани или ограничения по никакъв начин няма да представляват средство за произволна или неоправдана дискриминация или прикрито ограничение в търговията като цяло.

Член 39

Отпадъци

1. Движението на отпадъци между държавите-членки и ОСТ ще се контролира в съответствие с международното и общностното право. Общността подпомага създаването и развитието на ефективно международно сътрудничество в тази област с оглед защита на околната среда и общественото здраве.

2. Общността ще забрани всякакъв директен или индиректен износ на отпадъци в ОСТ, с изключение на износ на неопасни отпадъци, предназначен за възстановителни дейности, като същевременно властите на ОСТ ще забранят пряк или непряк внос в страната си на такива отпадъци от Общността или всяка друга страна, без да се засягат специфични международни инициативи, засягащи тези области, които са предприети или могат да се предприемат в бъдеще, в съответните международните правила.

3. По отношение на Общността се прилага Регламент (ЕИО) № 259/93 на Съвета от 1 февруари 1993 г. относно надзора и контрола на доставки на отпадъци в рамките на, към и извън Европейската общност ( 10 ).

4. По отношение на тези ОСТ, които поради конституционния си статут не са страна по Базелската конвенция, техните съответни власти ускоряват приемането на необходимото вътрешно законодателство и административни наредби за прилагане разпоредбите на Базелската конвенция ( 11 ).

5. В допълнение, съответните държави-членки насърчават приемането от ОСТ на необходимото вътрешно законодателство и административни наредби за прилагане на:

6. По отношение на внос в Общността от ОСТ на опасни отпадъци и неопасни отпадъци, предназначени за окончателно изхвърляне, се прилагат членове 1—12 и членове 25—39 от Регламент (ЕИО) № 259/93 и Решение 94/774/ЕО на Комисията ( 15 ).

7. Една или повече ОСТ и държавата-членка, с която са свързани, могат да прилаган национални процедури за износ на отпадъци от ОСТ в тази държава-членка.

В тези случаи съответната държава-членка уведомява Комисията за приложимото законодателство в рамките на шест месеца от влизането в сила на настоящото решение или на друго релевантно национално законодателство, включително и изменения към него.

Член 40

Мерки, приети от ОСТ

1. С оглед на настоящите нужди от развитие на ОСТ, властите на ОСТ могат да запазят или да въведат, по отношение на вноса на продукти с произход от Общността, такива мита или количествени ограничения, каквито преценят за необходими.

2.

3. Властите на ОСТ уведомяват Комисията в рамките на три месеца след влизане в сила на настоящото решение, за митническите тарифи и списъци с количествени ограничения, които прилагат.

Те също така уведомяват Комисията за съществени изменения на тези мерки, както и когато са приети.

Член 41

Клауза за надзор

1. Продуктите с произход от ОСТ, упоменати в член 35 или продукти, които не произхождат от ОСТ, упоменати в член 36 могат да са предмет на специален надзор. Комисията решава спрямо кои продукти да прилага надзор в консултация с властите на ОСТ и държавата-членка, с която ОСТ е свързана.

2. Прилага се член 308г от Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността ( 16 ).

3. Комисията и компетентните власти на ОСТ гарантират ефективността на мерките за надзор, като въвеждат методите за административно сътрудничество, съдържащи се в приложения III и IV.

Член 42

Защитни мерки

1. Ако в резултат от прилагането на настоящото решение настъпят сериозни смущения в даден сектор от икономиката на Общността или на една или повече държави-членки, или тяхната външна финансова стабилност е заплашена, или възникнат трудности, които могат да доведат до влошаване на даден сектор от дейността на Общността или регион на Общността, Комисията може по собствена инициатива или по молба на една или повече държави-членки и след консултации с Комитета, упоменат в член 43, да предприеме или да упълномощи съответните държави-членки да предприемат необходимите защитни мерки в съответствие с параграфите по-долу.

2. За прилагането на параграф 1 приоритет се дава на тези мерки, които в най-малка степен разстройват функционирането на асоциирането и на Общността. Тези мерки не следва да превишават обхвата на това, което е стриктно необходимото за отстраняване на възникналите трудности. Те не могат да надхвърлят оттеглянето на преференциалното третиране, предоставено с настоящото решение.

3. При въвеждането на защитни мерки или тяхното изменение особено внимание ще се отдава на интересите на най-слабо развитите ОСТ.

4. Настоящият член не засяга правата и задълженията на Общността съгласно правилата на СТО, включително тези, съдържащи се в Споразумението на СТО за защитните мерки ( 17 ). Той, също така не изключва прилагането на разпоредбите за създаване на обща организация на селскостопански пазари, или общностни или национални административни разпоредби, извлечени от тях, или специфични правила, приети съгласно член 235 от Договора за преработени селскостопански продукти.

5.

Държавите-членки и ОСТ предоставят на Комисията всяка необходима информация в подкрепа на искането си за прилагане или неприлагане на защитни мерки.

6. Комисията незабавно уведомява Съвета, държавите-членки и властите на ОСТ за решението да предприеме необходимите защитни мерки. Решението се прилага незабавно.

7. Всяка държава-членка може да сезира Съвета по отношение на решението на Комисията, упоменато в параграф 6 в рамките на 10 работни дни от получаване на известие за решението.

8. Ако Комисията не успее да приеме решение в рамките на 21 работни дни или ако отхвърли искането или ако Комисията реши да не предприема защитни мерки, всяка държава-членка, която е сезирала Комисията по въпроса може да го отнесе към Съвета.

9. В случаите, упоменати в параграфи 7 и 8, Съветът може да приеме с квалифицирано мнозинство различно решение в рамките на 21 работни дни.

Член 43

Процедура на Комитета

1. По въпросите, обхванати от член 42, Комисията се подпомага от Комитет.

2. По отношение заседанията на Комитета се прилагат членове 3 и 7 от Решение 1999/468/ЕО.

3. Комитетът приема свой процедурен правилник.

Глава 2

Търговия с услуги и правила за установяване

Член 44

Обща цел

Дългосрочната цел в тази област е прогресивна либерализация на търговията с услуги, като надлежно се отчитат целите на местната политика на ОСТ и се отчита нивото на развитие на ОСТ и задълженията, поети от Общността, държавите-членки или ОСТ в рамките на СТО.

Член 45

Общи принципи на установяване и предоставяне на услуги

1. За целите на настоящата глава се прилагат следните определения:

2. По отношение на разпоредби, приложими спрямо установяване и предоставяне на услуги, в съответствие с член 183, параграф 5 от Договора и съгласно параграф 3 по-долу:

3. Властите на ОСТ могат с оглед насърчаването или подпомагането на местната заетост да приемат разпоредби за подпомагане на жителите си и местни дейности.

В тези случаи властите на ОСТ уведомяват Комисията за приетите нормативни актове, така че тя да информира държавите-членки.

4. По отношение на професиите лекар, зъболекар, акушер, обща медицинска сестра, фармацевт и ветеринарен хирург, Съветът, по предложение на Комисията, единодушно приема списъка с професионални квалификации, специфични за жителите на ОСТ, които следва да се признаят в държавите-членки.

Член 46

Морски транспорт

Целта на сътрудничеството в тази област е да осигури хармонично развитие на ефективни и надеждни спедиционни услуги при икономически задоволителни условия, като улеснява активното участие на всички страни съгласно принципа за неограничен достъп до търговията на стопанска основа.

Тази разпоредба не се прилага по отношение на Гренландия.

Глава 3

Области, свързани с търговията

Член 47

Текущи плащания и движение на капитали

1. Без да се засяга действието на параграф 2:

2. Общността, държавите-членки и ОСТ имат право да предприемат мерки, упоменати mutatis mutandis в членове 57, 58, 59, 60 и 301 на Договора в съответствие с условията, постановени там. По идентичен начин в случай, когато една или повече ОСТ или една или повече държави-членки изпитва сериозни затруднения с платежния баланс или е под заплаха от такива затруднения, властите на ОСТ, държавата-членка или Общността могат, в съответствие с условията, постановени съгласно Общото споразумение за мита и търговия (ГАТТ), Общото споразумение за търговията с услуги (ГАТС) и членове VIII и ХIV от Договора, на Споразумението за Международния валутен фонд, да приемат ограничения върху текущите транзакции, които са с ограничен срок на действие и не могат да надхвърлят необходимото за подобряване на ситуацията с платежния баланс. При приемането на такива мерки властите на ОСТ, държавата-членка или Общността незабавно се уведомяват взаимно и представят едни на други възможно най-скоро график за премахването на съответните мерки.

Член 48

Политики в областта на конкуренцията

1. Въвеждането и прилагането на ефективни и стабилни политики в областта на конкуренцията е от изключително значение за подобряване и осигуряване на среда, благоприятстваща инвестициите, устойчив процес на индустриализация и прозрачност в достъпа до пазари.

2. За да гарантира премахване на изкривявания на условията на конкуренция и като взима предвид различните нива на развитие и икономически нужди на всяка ОСТ, Общността и ОСТ предприемат да прилагат местни, национални или регионални правила и политики, включително контрол и при определени условия — забрана на споразумения между предприятия, решения на сдружения на предприятия и съгласувани практики между предприятия, които имат като предмет или действие предотвратяването, ограничаването или изкривяване на конкуренцията. Гореспомената забрана също така е свързана със злоупотреба от страна на едно или няколко предприятия с господстващо положение на територията на Общността или ОСТ.

Член 49

Защита на права на интелектуалната собственост

1. Осигурява се адекватно и ефективно ниво на защита на права на интелектуална, индустриална и търговска собственост, включително средства за прилагане на такива права, в съответствие с най-високите международни стандарти с оглед намаляването на изкривявания и пречки пред двустранната търговия.

2. Права на интелектуалната собственост включват авторско право, включително по-специално авторско право върху компютърни програми и сродни права, полезни модели, патенти, включително биотехнологични изобретения, промишлени образци, географските наименования, включително наименования за произход, търговски марки за стоки или услуги, топологии на интегрални схеми, юридическата защита на бази данни и защита срещу нелоялна конкуренция, както е упоменато в член 10а от Парижката конвенция за защита на индустриалната собственост и защита на секретната информация за ноу-хау.

Член 50

Стандартизация и сертификация

Цели се по-тясно сътрудничество в областта на стандартизацията, сертификацията и осигуряването на качество за отстраняване на ненужни технически бариери и намаляване на разликите в тези области, така че да се улесни търговията.

Член 51

Търговия и околна среда

Развитието на международната търговия се насърчава по такъв начин, че да се гарантира устойчиво и стабилно управление на околната среда съгласно съответните международни споразумения и задължения и като се отчитат съответните нива на развитие на ОСТ. При набелязването и прилагането на мерки в областта на околната среда се отчитат специалните нужди и изисквания на ОСТ.

Като се взимат предвид принципите от Рио, сътрудничеството цели осигуряване на взаимно подкрепящи се политики на търговия и околна среда, по-специално чрез засилването на контрола на качество на стоки и услуги, свързан с околната среда и подобряването на производствени методи, благоприятстващи околната среда.

Член 52

Търговски и трудови стандарти

Международно и национално признатите основни трудови стандарти трябва да се спазват, по-специално свободата на сдружаване и защита правото на организиране, прилагане на правото на организиране и на колективни преговори, забраната на принудителен труд, отстраняването на най-лошите форми на детски труд, минимална възраст за допускане до заетост и недискриминация по отношение на заетост.

Член 53

Политика за защита на потребителите и защита здравето на потребителите

Цели се сътрудничество в областта на политиката за защита на потребителите и защитата на здравето на потребителите, като се отчита действащото законодателство в ОСТ и Общността за отстраняване на търговски бариери.

Член 54

Забрана за прикрити протекционистки мерки

Разпоредбите на настоящата глава не се използват като средство за произволна дискриминация или прикрито ограничаване на търговията.

Глава 4

Валутни и данъчни въпроси

Член 55

Клауза за данъчно освобождаване

1. Без да се накърняват разпоредбите на член 56, статутът на най-облагодетелствана нация, предоставян в съответствие с разпоредбите на настоящото решение, не се прилага по отношение на данъчни облекчения, които държавите-членки и властите на ОСТ предоставят или могат да предоставят в бъдеще въз основа на споразумения за избягване на двойно данъчно облагане или друг данъчен режим или местното действащо фискално законодателство.

2. Нищо в настоящото решение не може да се тълкува по начин, който възпрепятства приемането или изпълнението на мерки, предвидени с цел предотвратяване избягването или измамата с данъци, съгласно данъчните разпоредби на споразумения за избягване на двойно данъчно облагане или друг данъчен режим или местното действащо фискално законодателство.

3. Нищо в настоящото решение не може да се тълкува по начин, който възпрепятства компетентните власти да разграничават в изпълнение на съответните разпоредби на фискалното си законодателство между данъкоплатци, които не са в идентична ситуация, по-специално по отношение на местожителството си или по отношение на мястото, където е инвестиран капиталът им.

Член 56

Данъчни и митнически условия за договори, финансирани от Общността

1. По отношение на договори, финансирани от Общността, ОСТ прилагат данъчни и митнически условия не по-малко благоприятни от тези, прилагани от тях спрямо най-облагодетелстваните държави или организации за международно развитие, с които поддържат отношения. За определяне на режим на най-облагодетелствана нация не се взимат предвид мерките, прилагани от властите на съответната страна или територия по отношение на други развиващи се страни.

2. При условията на параграф 1, следните разпоредби се прилагат по отношение на договори, финансирани от Общността:

3. Въпроси, които не са обхванати в параграфи 1 и 2 са предмет на законодателството в съответната ОСТ.

4. Служители на Комисията, с изключение на лица, наети на място, се освобождават от всички данъци, налагани в страната или територията, където те са назначени.

Глава 5

Професионално обучение, участие в програми на Общността и други разпоредби

Член 57

Професионално обучение

Лица от ОСТ с гражданство на държава-членка имат право да получават професионално образование в Общността на същата основа, както и граждани на съответната държава-членка, когато отговарят на условията за тези граждани, включително условия за местожителство в рамките на Общността или ЕИП.

▼M2

Член 58

Програми, отворени за ОСТ

Лица от ОСТ и където е приложимо — съответните обществени и/или частни органи и институции в ОСТ могат да бъдат допуснати за участие в програми на Общността при условията на правилата и целите на програмите и разпоредбите, приложими в държавите-членки, с които ОСТ са свързани. Програмите трябва да се прилагат към лица, граждани на ОСТ, в рамките на квота за държавите-членки, с които засегнатите ОСТ са свързани, и при условие че съответната програма използва такава квота.

Основните програми, които са отворени за ОСТ, са тези, описани в приложение II Е, както и всички последващи ги програми.

▼B

Член 59

Евро-инфо кореспондентски центрове (ЕИКЦ)

По молба на властите на ОСТ и в съответствие с процедурите, посочени в част трета, дял I, в ОСТ могат да се създават евро-инфо кореспондентски центрове, наричани по-долу „ЕИКЦ“. Част от финансирането на приемната структура на ЕИКЦ може да се осигури от безвъзмездната помощ, предоставена съгласно ЕПД или регионално сътрудничество.

Задачите на ЕИКЦ, средствата и услугите, които им се предоставят, процедурите за установяване и критериите за избор на приемаща структура се съдържат в приложение V.

Член 60

ЦРП и ЦТП

По молба на властите на ОСТ, те имат право на услугите на Центъра за развитие на предприятието (ЦРП) и на Техническия център за сътрудничество в областта на селското стопанство и развитието на селските региони (Център за техническа помощ, ЦТП), упоменати в член 1 от приложение III към Споразумението за партньорство АКТБ/ЕО.

Разходи, произтичащи от услуги, предоставени от ЦРП и ЦТП на ОСТ се покриват от средствата, предвидени в приложение II А.

ЧАСТ ЧЕТВЪРТА

ЗАКЛЮЧИТЕЛНИ РАЗПОРЕДБИ

Член 61

Промяна на статут

Ако ОСТ стане независима:

Член 62

Преглед

Преди 31 декември 2011 г. Съветът, като действа с единодушие, по предложение на Комисията, установява разпоредбите, които се постановяват за последващо прилагане на принципите, съдържащи се в членове 182—186 от Договора. В този контекст, Съветът приема в частност необходимите мерки, когато ОСТ реши в съответствие с конституционни си процедури да установи специален преференциален режим между Общността и различни партньори в региона, към който принадлежи. Съветът държи особена сметка в това отношение за международни задължения, поети от Общността, нейните държави-членки или ОСТ, включително такива в рамките на СТО.

Член 63

Влизане в сила

Настоящото решение влиза в сила на 2 декември 2001 г. То се прилага до ►M2 31 декември 2013 г. ◄

Член 64

Публикуване

Настоящото решение се публикува в Официален вестник на Европейските общности.

ПРИЛОЖЕНИЕ I А

СПИСЪК НА СТРАНИТЕ И ТЕРИТОРИИТЕ (ОСТ), УПОМЕНАТИ В ЧЛЕН 1

ПРИЛОЖЕНИЕ I Б

СПИСЪК НА ОСТ, СЧИТАНИ ЗА НАЙ-СЛАБО РАЗВИТИ, ЗА ЦЕЛИТЕ НА НАСТОЯЩОТО РЕШЕНИЕ, УПОМЕНАТИ В ЧЛЕН 3, ПАРАГРАФ 3

ПРИЛОЖЕНИЕ II А

ФИНАНСОВА ПОМОЩ ОТ ОБЩНОСТТА: ДЕВЕТИ ЕФР

Член 1

Разпределение между различните инструменти

1. За целите, съдържащи се в настоящото решение, за петгодишния период от 1 март 2000 г. до 28 февруари 2005 г., общият размер на финансова помощ на Общността от 175 милиона EUR по Девети Европейски фонд за развитие (ЕФР), определен с Вътрешното споразумение, се разпределя, както следва:

2. В допълнение, общият размер на финансова помощ по Девети ЕФР, плюс остатъци, прехвърлени към Девети ЕФР от предишни Фондове съгласно Вътрешното споразумение, обхващат периода 2000—2007 г. Преди изтичане на срока на Девети ЕФР, държавите-членки оценяват степента на реализиране на планирани и осъществени плащания. Необходимостта от нови ресурси за подкрепа на финансово сътрудничество се определя в светлината на тази оценка, като се отчитат непланираните и неизплатени средства по Девети ЕФР.

3. Преди изтичането на срока на Девети ЕФР, държавите-членки определят дата, след която средствата на Девети ЕФР повече не могат да се разпределят.

4. В случай, че средствата, предвидени в параграф 1, се изчерпат преди изтичане срока на действие на настоящото решение, Съветът може да предприеме подходящите мерки.

Член 2

Администриране на ресурси

ЕИБ администрира заемите, направени от собствените ѝ средства, както и дейностите, финансирани по Инвестиционния механизъм за ОСТ. Всички останали финансови ресурси съгласно настоящото решение се администрират от Комисията.

Член 3

Разпределение между ОСТ

1. Средствата в размер на 145 милиона EUR, упоменати в член 1, параграф 1, буква а), i) се разпределят въз основа на нуждите и дейността на ОСТ в съответствие със следните критерии:

2. Въпросът с възможни вноски за Гренландия се разглежда в светлината на доклада, предвиден в член 14 от Протокола относно условията за риболов за периода 2001—2006 г. ( 18 )

3. Заделя се неразпределен резерв В от 17,9 милиона EUR с цел:

4. В съответствие с горните параграфи и без да се засяга прехвърлянето на неусвоени остатъци от предишни ЕФР, индикативните суми, определени съгласно Девети ЕФР са, както следва:

5. Комисията, в резултат на средносрочен преглед, може да вземе решение за различно разпределение на неразпределените остатъци от фондовете, упоменати в настоящия член. Процедурите за този преглед и решението за ново разпределяне се приемат в съответствие с член 24 от настоящото решение.

▼M2

ПРИЛОЖЕНИЕ II Aa

ФИНАНСОВА ПОМОЩ ОТ ОБЩНОСТТА: ДЕСЕТИ ЕФР

Член 1

Разпределение между различните инструменти

1. За целите на настоящото решение за шестгодишния период от 1 януари 2008 г. до 31 декември 2013 г. общият размер на финансова помощ на Общността от 286 милиона EUR по Десетия ЕФР, определен с Вътрешното споразумение за създаване на Десетия ЕФР, се разпределя, както следва:

2. Средствата на Десетия ЕФР не могат да се разпределят след 31 декември 2013 г., освен ако Съветът единодушно не реши друго въз основа на предложение на Комисията.

3. В случай че средствата, предвидени в параграф 1, се изчерпат преди изтичане срока на действие на настоящото решение, Съветът предприема подходящите мерки.

Член 2

Администриране на ресурси

ЕИБ администрира заемите, направени от собствените ѝ средства, посочени в приложение II Б, както и дейностите, финансирани по Инвестиционния механизъм за ОСТ, посочен в приложение II В. Всички останали финансови ресурси съгласно настоящото решение се администрират от Комисията.

Член 3

Разпределение между ОСТ

Средствата в размер 250 милиона EUR, посочени в член 1, параграф 1, буква а), се разпределят въз основа на нуждите и дейността на ОСТ в съответствие със следните критерии:

▼B

ПРИЛОЖЕНИЕ II Б

ФИНАНСОВА ПОМОЩ ОТ ОБЩНОСТТА: ЗАЕМИ ОТ СОБСТВЕНИТЕ РЕСУРСИ НА ЕВРОПЕЙСКАТА ИНВЕСТИЦИОННА БАНКА

▼M2

Член 1

1. Европейската инвестиционна банка осигурява средства в размер до 20 милиона EUR съгласно постановеното в член 5 от Вътрешното споразумение за създаване на Деветия ЕФР във вид на заеми от собствените ѝ ресурси в съответствие с условията, предвидени в устава ѝ и в настоящото приложение.

2. Европейската инвестиционна банка осигурява средства в размер до 30 милиона EUR съгласно постановеното в член 3 от Вътрешното споразумение за създаване на Десетия ЕФР във вид на заеми от собствените ѝ ресурси в съответствие с условията, предвидени в устава ѝ и в настоящото приложение.

▼B

Член 2

Европейска инвестиционна банка

1. ЕИБ:

▼M2

▼B

2. Заеми от собствените ресурси на ЕИБ се предоставят съгласно следните положения и условия:

3. За инвестиции, финансирани от ЕИБ от собствените ѝ ресурси, в дружества от публичния сектор, от съответната ОСТ могат да се изискат специфични гаранции, свързани с проекта, или задължения.

Член 3

Условия за валутен превод

По отношение на дейности съгласно настоящото решение и по отношение на които е дала своето писмено съгласие, съответната ОСТ:

▼M2

ПРИЛОЖЕНИЕ II В

ФИНАНСОВА ПОМОЩ ОТ ОБЩНОСТТА: ИНВЕСТИЦИОНЕН МЕХАНИЗЪМ ЗА ОСТ

Член 1

Цел

Създава се Инвестиционен механизъм за ОСТ (наричан по-нататък „Механизма“) за насърчаване на жизнени търговски предприятия, основно в частния сектор, но така също в публичния сектор, подкрепящ развитието на частния сектор.

Положенията и условията на финансиране във връзка с дейностите на Механизма и заемите от собствените ресурси на ЕИБ се постановяват в настоящото приложение и приложение II Б. За изпълнение на Деветия ЕФР се прилагат членове 29 и 30 от Вътрешното споразумение за Деветия ЕФР. За изпълнение на Десетия ЕФР се прилагат съответните разпоредби от Вътрешното споразумение за създаване на Десетия ЕФР.

Тези ресурси могат директно да се насочват към предприятия, отговарящи на условията, пряко или непряко, посредством инвестиционни фондове и/или финансови посредници, които имат право на участие.

Член 2

Ресурси на Механизма

1. Ресурсите на Механизма могат да се използват, inter alia, за:

2. Дяловото участие обикновено е за неподлежащи на контрол малцинствени участия и се заплаща въз основа на изпълнението на съответния проект.

3. Квазикапиталовата помощ може да се състои от аванси на акционери, конвертируеми облигации, подчинени кредити и кредити, даващи право на участие. Тази помощ може да се състои по-специално от:

4. Заплащането за всяка дейност се определя при отпускането на кредита.

Въпреки това:

5. Гаранциите се оценяват така, че да отразяват обезпечените рискове и особените характеристики на дейността.

6. Лихвеният процент върху обикновени заеми се състои от указателна лихва, прилагана от ЕИБ за сравними заеми при същите положения и условия по отношение на гратисен период и срок на погасяване и надценка, определена от ЕИБ.

7. Обикновени заеми се отпускат при концесионни положения и условия в следните случаи:

Окончателният лихвен процент в съответствие с букви а) и б) при всички случаи е не по-малко от 50 % от референтния лихвен процент.

8. Средствата, които се предоставят за тези концесионни цели, се осигуряват по Механизма и не надхвърлят 5 % от общия размер на средствата, разпределени за инвестиционно финансиране от Механизма и от собствените ресурси на ЕИБ.

9. Лихвени субсидии могат да се капитализират или да се използват във вид на безвъзмездна помощ. До 10 % от бюджета за лихвени субсидии могат да бъдат използвани за подкрепа на техническа помощ, свързана с проекти, по-специално за финансови институции в ОСТ.

Член 3

Дейности на Механизма

1. Механизмът работи във всички икономически сектори и подкрепя инвестиции на предприятия в частния и търговско управлявания публичен сектор, включително приходи, генериращи икономическа и технологична инфраструктура от съществено значение за частния сектор. Механизмът:

2. ЕИБ трябва да получи възнаграждение за разходите, направени при управление на Механизма. За първите две години след влизане в сила на втория финансов протокол това възнаграждение следва да бъде до 2 % на година от общата начална дотация на Механизма. Възнаграждението за ЕИБ трябва да включва фиксирана стойност от 0,5 % на година от началната дотация и променяща се стойност от 1,5 % на година от портфейла на Механизма, инвестиран в проекти в ОСТ. Възнаграждението трябва да бъде финансирано от Механизма.

3. При изтичане срока на настоящото решение и при отсъствието на специфично решение на Съвета натрупаните нетни обратни постъпления в Механизма се прехвърлят към следващия финансов инструмент за ОСТ.

Член 4

Условия при обменнокурсов риск

За да минимизира ефектите от колебанията в обменния курс, въпросът с обменнокурсовия риск се разглежда по следния начин:

▼B

ПРИЛОЖЕНИЕ II Г

ФИНАНСОВА ПОМОЩ ОТ ОБЩНОСТТА: ДОПЪЛНИТЕЛНА ПОМОЩ В СЛУЧАЙ НА КРАТКОСРОЧНИ КОЛЕБАНИЯ В ПРИХОДИТЕ ОТ ИЗНОС

Член 1

Принципи

1. Степента на зависимост на икономиката на дадена ОСТ от износа на стоки, по-специално от селскостопански продукти и продукти от минно дело, са критерий за определяне на вноска за дългосрочно развитие.

2. За да смекчи неблагоприятния ефект на нестабилност в приходите от износ и да предпази програмата за развитие от рискове поради спад в приходите, може да се мобилизира допълнителна финансова помощ от ресурсите на програмата за дългосрочно развитие на страната въз основа на членове 2 и 3.

Член 2

Критерии за предоставяне на допълнителна помощ

1. Право на допълнителни ресурси се получава при:

2. Правото на допълнителна помощ е ограничено до четири последователни години.

3. Допълнителните средства се отразяват в публични сметки на съответната страна. Те се използват в съответствие с разпоредбите за прилагане, които се постановяват съгласно член 23 от настоящото решение. Със съгласието и на двете страни могат да се използват ресурси за финансиране на програми, включени в националния бюджет. При все това обаче част от допълнителните ресурси се заделят за специфични сектори.

Член 3

Авансови плащания

Системата за разпределяне на допълнителни ресурси предвижда авансови плащания за покриване закъснения при получаването на обобщени търговски статистически данни и за обезпечаване включването на въпросните ресурси в бюджета на годината след годината на прилагане. Аванси се мобилизират въз основа на предварителни статистически данни за износа, съставени от властите на ОСТ и представени на Комисията преди официалните окончателни обобщени статистически данни. Максималният размер на авансовите плащания е 80 % от оценката на размера на допълнителни ресурси за годината на прилагане. Така мобилизираните средства се определят по общо споразумение между Комисията и властите на ОСТ в светлината на окончателните обобщени статистически данни и крайната цифра на публичния дефицит.

Член 4

Ревизия

Разпоредбите на настоящото приложение са предмет на преразглеждане най-късно две години след влизането в сила на разпоредбите за прилагане, упоменати в член 23 от настоящото решение и впоследствие по молба на Комисията, държава-членка или ОСТ.

▼M2

ПРИЛОЖЕНИЕ II Д

ФИНАНСОВА ПОМОЩ ОТ ОБЩНОСТТА: БЮДЖЕТНА ПОМОЩ ЗА РАЗВИВАЩИ СЕ СТРАНИ

Без да се засягат бъдещи промени на бюджетни разпоредби, ОСТ се ползват от следните бюджетни линии, предвидени за развиващи се страни в рамките на общия бюджет на Европейския съюз:

ПРИЛОЖЕНИЕ II Е

ДРУГА ФИНАНСОВА ПОМОЩ ОТ ОБЩНОСТТА: УЧАСТИЕ В ПРОГРАМИ НА ОБЩНОСТТА

В съответствие с член 58 от настоящото решение следните програми и последващи ги такива се прилагат за граждани на ОСТ според условията на квота за държавите-членки, с които съответните ОСТ са свързани, ако съответната програма използва такава квота:

▼B

ПРИЛОЖЕНИЕ III

ОТНОСНО ОПРЕДЕЛЕНИЕ НА ПОНЯТИЕТО „ПРОДУКТ С ОПРЕДЕЛЕН ПРОИЗХОД“ И МЕТОДИ НА АДМИНИСТРАТИВНО СЪТРУДНИЧЕСТВО

ДЯЛ I

ОБЩИ РАЗПОРЕДБИ

Член 1

Определения

По смисъла на настоящото приложение:

ДЯЛ II

ДЕФИНИЦИЯ НА ПОНЯТИЕТО „ПРОДУКТИ С ПРОИЗХОД“

Член 2

Общи изисквания

1. За прилагане на разпоредбите за търговско сътрудничество на решението, следните продукти се считат с произход от ОСТ:

2. За прилагане на параграф 1, териториите на ОСТ се приемат за една територия.

3. Продукти с произход, съставени от материали, изцяло получени или достатъчно обработени или преработени в две или повече ОСТ, се приемат за продукти с произход от ОСТ, където е осъществена последната обработка или преработка, при условие че тази обработка или преработка надхвърля тази, упомената в член 5 от настоящото приложение.

Член 3

Изцяло получени продукти

1. Следните продукти се считат за изцяло получени в ОСТ, в Общността или в страни от АКТБ:

2. Термините „техни плавателни съдове“ и „техни промишлени кораби“ в параграф 1, букви е) и ж) се прилагат само за плавателни съдове и промишлени кораби:

3. Независимо от разпоредбите на параграф 2, когато ОСТ предложи на Общността възможността да договори споразумение за риболов и Общността не приеме това предложение, съответната ОСТ може да наеме със специална цел или вземе под наем плавателни съдове на трета страна за осъществяване на риболовни дейности в нейна изключителна икономическа зона и до помоли тези съдове да се третират като „нейни съдове“ при следните условия:

Член 4

Достатъчно обработени или преработени продукти

1. За целите на настоящото приложение, продукти, които не са изцяло получени се считат за достатъчно обработени или преработени в ОСТ, в Общността или в страни от АКТБ, когато са изпълнени условията, посочени в списъка в допълнение 2.

Посочените по-горе условия показват, за всички продукти, обхванати от настоящото решение, обработките или преработките, които трябва да бъде извършени върху използваните в производството материали без произход, и се прилагат само по отношение на тези материали. Следователно, ако продукт, който е добил произход чрез изпълнение на условията, посочени в списъка, е използван в производството на друг продукт, изискванията, прилагани за продукта, в който е вложен, не се прилагат за него и не се вземат предвид материалите без произход, които може да са били използвани в производството му.

2. Независимо от параграф 1, материалите без произход, които съгласно изискванията, посочени в списъка, не следва да бъдат използвани в производството на продукта, могат въпреки това да бъдат използвани, при условие че:

3. Параграфи 1 и 2 се прилагат с изключение на предвиденото в член 5.

Член 5

Недостатъчни операции по обработка или преработка

1. Без да се засяга действието на параграф 2, следните операции се считат за недостатъчни обработки или преработки, за да придадат статут на продукти с произход, независимо дали са изпълнени изискванията на член 4:

2. Всички операции по определен продукт, извършени в ОСТ, Общността или страни от АКТБ, се разглеждат заедно при определяне на това дали обработката или преработката, която този продукт е претърпял, следва да се приема за недостатъчна по смисъла на параграф 1.

Член 6

Кумулация на произход

1. Материали с произход от Общността или страни от АКТБ се считат за материали с произход от ОСТ, когато са вложени в продукт, получен там. Не е необходимо тези материали да са претърпели достатъчни обработки или преработки, при условие че са претърпели обработки или преработки, по-напреднали от тези, посочени в член 5.

2. Обработки или преработки, извършени в Общността или страни от АКТБ, се счита за извършени в ОСТ, когато материалите претърпяват последващи обработки или преработки в ОСТ.

3. Продукти, които придобиват статут на продукти с произход по смисъла на параграф 2 продължават да се считат за продукти с произход от ОСТ единствено когато обработките или преработките, извършени в ОСТ са по-напреднали от тези, посочени в член 5.

4. Параграфи 1 и 2 не се прилагат за продукти, попадащи в глави 1—24 на Хармонизираната система, ако използваните материали са с произход от Общността и са обхванати от възстановяване при износ на селскостопански продукти, освен ако не е представено доказателство, че за използваните материали не са изплащани възстановявания при износ.

По отношение на продукти, попадащи в глава 17 на ХС и тарифни позиции 1806 10 30 и 1806 10 90 на ХС, АКТБ/ЕО—ОСТ кумулацията на произход се позволява единствено от 1 февруари 2002 г. в рамките на годишно количество от 28 000 тона до 31 декември 2007 г. Това годишно количество прогресивно се намалява и най-накрая се премахва, както следва:

Тези годишни количества не могат да се прехвърлят от една година в следваща.

За прилагане правилата за кумулация на произхода, изработването на бучки или кубчета захар и меленето на захар се считат достатъчни за придобиването на статут на произход от ОСТ.

Комисията приема необходимите разпоредби за прилагане.

5. По отношение на продукти, попадащи в код 1006 на ХС и без да се засягат възможните увеличения, упоменати в алинеи 4 и 5, кумулация на произход се позволява от 1 февруари 2002 г. в рамките на общо годишно количество от 160 000 тона, изразено като еквивалент на лющен ориз, който включва тарифната квота за ориз с произход от страни от АКТБ, предвидена в Споразумението за партньорство АКТБ—ЕО.

Всяка година на ОСТ първоначално се издават лицензии за внос за количество от 35 000 тона, изразено като еквивалент на лющен ориз, и в рамките на това количество се издават лицензии за внос за количество от 10 000 тона, изразено като еквивалент на лющен ориз, на най-слабо развитите ОСТ, изброени в приложение I Б. Всички останали лицензии за внос се издават на Нидерландските Антили и Аруба. ОСТ вносът може да достигне нивото от 160 000 тона, посочено в първата алинея, включително гореспоменатите 35 000 тона, без да се засягат увеличения, упоменати в алинеи 4 и 5, доколкото страните от АКТБ те в действителност не използват възможностите си за директен износ съгласно квотата, посочена в първата алинея.

Издаването на лицензии за внос се разпределя през годината на няколко периода, определени така че да се осигури балансирано управление на пазара.

В съответствие с процедурата, постановена в член 22 от Регламент (ЕО) № 3072/95, Комисията може да увеличи количеството, посочено в първата алинея с максимум 20 000 тона, изразено като еквивалент на лющен ориз, ако през м. април и след като разполага с достатъчно ясна картина на текущата пазарна година на Общността, тя прецени, че такова увеличение няма да наруши положението на пазара на Общността.

Ако след 1 август Комисията установи, че съществува доказан риск от недостиг на ориз Indica на пазара на Общността, тя може посредством дерогация от алинеи 1—4 и в съответствие с приложимите процедури за управление, да увеличи горните количества.

За прилагането на настоящата алинея и независимо от член 5, параграф 1, буква е), операции по цялостно мелене или полумелене се считат достатъчни за предоставяне на статут на продукти с произход от ОСТ.

Комисията приема необходимите разпоредби за прилагане съгласно същата процедура.

Количествата, описани в настоящия параграф, не могат да се прехвърлят от една година в следваща.

Член 7

Единица за оценка

1. Единицата за оценка при прилагане разпоредбите на настоящото приложение е конкретният продукт, който се приема за основна единица при определяне на класирането, използвайки номенклатурата на Хармонизираната система.

Следователно:

2. Когато съгласно общо правило 5 от Хармонизираната система опаковката се включва в продукта за целите на класирането, тя се включва за целите на определяне на произхода.

Член 8

Принадлежности, резервни части и инструменти

Принадлежностите, резервните части и инструментите, изпращани с част от оборудване, машина, апарат или превозно средство, които са част от нормалната окомплектовка и са включени в тяхната цена или не са отделно фактурирани, се считат за едно цяло с това оборудване, машина, апарат или превозно средство.

Член 9

Комплекти

Комплектите, дефинирани в общо правило 3 от Хармонизираната система се считат с произход, когато всички съставящи ги артикули са продукти с произход. Въпреки това, когато един комплект е съставен от артикули с произход и такива без произход, комплектът като цяло се счита с определен произход при условие че стойността на артикулите без произход не превишава 15 % от цената франко завода на продукта.

Член 10

Неутрални елементи

При определяне дали даден продукт е с произход, не е необходимо да се установява произхода на следните елементи, които могат да се използват, при производството му:

ДЯЛ III

ТЕРИТОРИАЛНИ ИЗИСКВАНИЯ

Член 11

Принцип на териториалност

1. Условията, съдържащи се в глава II, свързани с придобиването на произход, трябва да са изпълнявани през цялото време без прекъсване в ОСТ, с изключение на предвиденото в член 6.

2. Ако стоки с произход, изнесени от ОСТ, Общността или страни от АКТБ в друга страна са върнати, те трябва да се считат без произход, докато бъде доказано в задоволителна степен пред митническите власти, че:

Член 12

Директен транспорт

1. Преференциалното третиране, предвидено съгласно съответните разпоредби за търговско сътрудничество в решението се прилага единствено за продукти, които отговарят на изискванията на настоящото приложение, които се транспортират директно между териториите на ОСТ, на Общността или на страни от АКТБ, без да пресичат никаква друга територия. Въпреки това продуктите, съставляващи една единствена пратка могат да се транспортират през други територии, и ако се наложи, с претоварване или временно складиране в тези територии при условие че стоките са останали под митнически контрол в страната на транзита или складирането и не са претърпели операции, различни от разтоварване, натоварване или всякакви други операции, целящи да ги запазят в добро състояние.

Продукти с произход могат да бъдат транспортирани чрез тръбопроводи през територии, различни от тези на ОСТ, Общността или страни от АКТБ.

2. Доказателство, че условията, посочени в параграф 1 са изпълнени, се предоставя на митническите власти на страната на внос чрез представяне на:

Член 13

Изложби

1. Продукти с произход, изпратени от ОСТ за изложба в страна, различна от ОСТ, страна от АКТБ или държава-членка и продадени след изложбата, за да бъдат внесени в Общността, ползват при вноса разпоредбите на решението при условие че е предоставено удовлетворително доказателство на митническите власти, че:

2. Доказателство за произход трябва да се издаде или изготви в съответствие с разпоредбите на дял IV и представено на митническите власти на страната на вноса по обичайния начин. Наименованието и адресът на изложбата трябва да бъдат посочени. При необходимост могат да се изискат допълнителни документни доказателства за условията, при които стоките са били изложени.

3. Параграф 1 се прилага за всички изложби, панаири или аналогични обществени прояви с търговски, промишлен, селскостопански или занаятчийски характер, по време на които стоките остават под митнически контрол и са различни от тези, които се организират за частни цели в магазините или търговските обекти и които имат за цел продажба на чуждестранни стоки.

ДЯЛ IV

ДОКАЗАТЕЛСТВО ЗА ПРОИЗХОД

Член 14

Общи изисквания

1. Продуктите с произход от ОСТ се ползват при внос в Общността от разпоредбите на настоящото решение при представяне на един от следните документи:

2. Независимо от параграф 1, продукти с произход по смисъла на настоящото приложение се ползват, в случаите, посочени в член 25, от разпоредбите на настоящото решение без да е необходимо да представят нито един от документите, упоменати по-горе.

Член 15

Процедура за издаване на сертификат за движение EUR.1

1. Сертификат за движение EUR.1 се издава от митническите власти на страната, от която се изнася, въз основа на писмена молба от износителя или под негова отговорност от упълномощен негов представител.

2. За тази цел износителят или неговият упълномощен представител попълват сертификат за движение EUR.1 и молба за издаване на сертификат за движение EUR.1, образци на които са поместени в допълнение 3. Тези формуляри се попълват в съответствие с разпоредбите на настоящото приложение. Ако са попълнени на ръка, те се попълват с мастило и печатни букви. Описанието на продуктите трябва да бъде дадено в клетката, определена за тази цел без да се оставят празни редове. Когато клетката не е изцяло попълнена, под последния ред от описанието се начертава хоризонтална линия, като свободното място се зачертава.

3. Износителят, подаващ молба за издаване на сертификат за движение EUR.1 следва да има готовност да представи по всяко време по молба на митническите власти на ОСТ на износа, където се издава сертификата за движение EUR.1, всички необходими документи, доказващи, че въпросните продукти са с произход и че отговарят на останалите изисквания на настоящото приложение.

4. Сертификат за движение EUR.1 се издава от митническите власти на страната износител от ОСТ, ако съответните продукти могат да се считат продукти с произход от ОСТ, Общността или страни от АКТБ и отговарят на останалите изисквания на настоящото приложение.

5. Митническите власти, издаващи сертификата, предприемат всички необходими стъпки, за да удостоверят, че продуктите са с произход и отговарят на останалите изисквания на настоящото приложение. За тази цел те имат право да изискат всякакви доказателства и да извършат всякакви проверки на счетоводните отчети на износителя или друга проверка, която те счетат за уместна. Митническите власти, издаващи сертификата, осигуряват също така правилното попълване на формулярите, упоменати в параграф 2. Те проверяват по-специално дали мястото, определено за описание на продуктите, е попълнено по такъв начин, че да изключва възможността от недобросъвестни допълвания.

6. Датата на издаване на сертификата за движение EUR.1 се посочва в клетка 11 на сертификата.

7. Сертификатът за движение EUR.1 се издава от митническите власти и се предоставя на износителя веднага след като действителният износ е осъществен или осигурен.

Член 16

Сертификат за движение EUR.1 издаден впоследствие

1. Независимо от разпоредбите на член 15, параграф 7, сертификат за движение EUR.1 може по изключение да бъде издаден и след износа на продуктите, за които се отнася, ако:

2. За прилагане на параграф 1 износителят трябва да посочи в писмената молба мястото и датата на износ на продуктите, за които се отнася сертификата за движение EUR.1 и да изложи причините за молбата си.

3. Митническите власти могат да издават впоследствие сертификат за движение EUR.1 само след проверка, че информацията, представена в молбата на износителя, е в съответствие с тази в кореспондиращите документи.

4. Сертификати за движение EUR.1, издадени впоследствие, трябва да бъдат потвърдени с една от следните фрази в клетка „Забележки“ (клетка 7) на сертификата за движение EUR.1:

5. Потвърждението, упоменато в параграф 4, се вписва в клетка „Забележки“ на сертификата за движение EUR.1.

Член 17

Издаване на дубликат на сертификат за движение EUR.1

1. В случай на кражба, изгубване или унищожаване на сертификат за движение EUR.1, износителят може да подаде молба до митническите власти, издали сертификата, за издаването на дубликат, изготвен на базата на износните документи, с които те разполагат.

2. Дубликатът на сертификат за движение EUR.1 се потвърждава с една от следните фрази в клетка „Забележки“ (клетка 7):

3. Потвърждението, упоменато в параграф 2, се вписва в клетка „Забележки“ на дубликата на сертификат за движение EUR.1.

4. Дубликатът, който носи датата на издаване на оригиналния сертификат за движение EUR.1, влиза в сила от тази дата.

Член 18

Издаване на сертификат за движение EUR.1 въз основа на доказателство за произход, издадено или съставено преди това

В случаите, когато продукти с определен произход са под митнически контрол в дадена митница в Общността или ОСТ, е възможно оригиналното доказателство за произход да бъде заменено с един или повече сертификати за движение EUR.1 с цел изпращане на продуктите или на някои от тях на друго място в рамките на Общността или ОСТ. Заместващият/те сертификат/и за движение EUR.1 се издава/т от митницата, под чийто контрол се намират продуктите.

Член 19

Условия за попълване на декларация върху фактура

1. Декларация върху фактура, упомената в член 14, параграф 1, буква б), може да се попълни:

2. Декларация върху фактура може да се попълни, ако въпросните продукти могат да се считат продукти с произход от ОСТ, страни от АКТБ или от Общността и отговарят на останалите изисквания на настоящото приложение.

3. Износителят, изготвящ декларация върху фактура, следва да бъде готов да представи по всяко време, по молба на митническите власти на страната или територията износител, всички необходими документи, доказващи, че въпросните продукти са с произход, както и че отговарят на останалите изисквания на настоящото приложение.

4. Износителят попълва декларация върху фактура, като вписва на машина, полага печат или отпечатва върху фактурата, известието за доставка или друг търговски документ, декларацията, чийто текст е поместен в допълнение 4, като използва езиковите варианти, съдържащи се в това приложение и в съответствие с разпоредбите на вътрешното право на страната или територията износител. Ако декларацията е попълнена на ръка, тя се вписва с мастило и с печатни букви.

5. Декларацията върху фактурата трябва да съдържа оригиналния собственоръчен подпис на износителя. Въпреки това не се изисква одобрен износител по смисъла на член 20 да подписва такива декларации, при условие че представи на митническите власти на страната износител писмена гаранция, че приема пълната отговорност за всякаква декларация върху фактура, която го отъждествява като подписана собственоръчно от него.

6. Декларация върху фактура може да се попълни от износител, когато продуктите, за които се отнася се изнасят, или след като са изнесени, при условие че декларацията се представи в страната на вноса не по-късно от две години след вноса на продуктите, за които се отнася.

Член 20

Одобрен износител

1. Митническите власти в страната на износа могат да разрешат на всеки износител, извършващ чести експедиции на продукти съгласно съответните разпоредби за търговско сътрудничество в решението, да попълва декларация върху фактура, независимо от стойността на описаните продукти. За да получи такова разрешение износителят трябва да представи на митническите власти в задоволителна степен всички необходими гаранции, за да удостовери, че продуктите са с произход, както и че отговарят на останалите изисквания на настоящото приложение.

2. Митническите власти могат да предоставят статута на одобрен износител при условия, които те сметнат за подходящи.

3. Митническите власти предоставят на одобрения износител номер на митническо разрешение, което се вписва в декларацията върху фактура.

4. Митническите власти контролират използването на разрешението от страна на одобрения износител.

5. Митническите власти могат да оттеглят разрешението по всяко време. Те оттеглят разрешението в случаите, когато одобреният износител преустанови да представя гаранциите, упоменати в параграф 1, не изпълнява условията, упоменати в параграф 2 или по друг начин неправилно използва разрешението.

Член 21

Валидност на доказателствата за произход

1. Доказателството за произход е валидно десет месеца от датата на издаване в страната износител и трябва да се представи в рамките на същия срок на митническите власти на страната на вноса.

2. Доказателства за произход, които са представени на митническите власти на страната на вноса след крайната дата за представяне, посочена в параграф 1, могат да се приемат за целите на прилагане на преференциален режим, когато невъзможността тези документи да се представят преди крайния срок е вследствие на изключителни обстоятелства.

3. В други случаи на закъснения при представяне, митническите власти на страната на вноса могат да приемат доказателства за произход, когато продуктите са представени преди посочения краен срок.

Член 22

Транзитна процедура

Когато продуктите влизат в страна от ОСТ или АКТБ, различна от страната на произход, започва да тече допълнителен срок на валидност от 4 месеца от датата, на която митническите власти на страната на транзита впишат следното в клетка „Забележки“ (клетка 7) на сертификата за движение EUR.1:

Член 23

Представяне на доказателствата за произход

Доказателствата за произход се представят на митническите власти на страната на вноса в съответствие с процедурите, приложими в тази страна. Тези власти могат да изискат превод на доказателство за произход и така също да изискат декларацията за внос да бъде придружена от изявление от страна на вносителя в смисъл, че продуктите отговарят на необходимите условия за прилагане на решението.

Член 24

Внос, осъществяван чрез поредица от доставки

Когато се осъществява внос чрез поредица от доставки на продукти в демонтирано или немонтирано състояние по смисъла на общо правило 2, буква а) от Хармонизираната система, попадащи в раздели ХVI и ХVII или позиции с № 7308 и 9406 на Хармонизираната система, може по молба на вносителя и при условията, поставени от митническите власти на страната, в която се внася, за такива продукти да бъде представено на митническите власти едно единствено доказателство за произход по време на първата доставка.

Член 25

Освобождаване от доказателство за произход

1. Продукти, изпращани като малки пратки от частни лица за частни лица или представляващи част от личния багаж на пътници, се третират като продукти с произход без да се изисква представянето на доказателство за произход, при условие че тези продукти не са внесени по търговски причини и са декларирани като отговарящи на условията на настоящото приложение и не съществува съмнение във верността на тази декларация. В случай на продукти, изпращани по пощата, тази декларация може да се направи върху митническата декларация CN22/CN23 или върху лист хартия, прикрепен към този документ.

2. Внос, който е инцидентен и се състои единствено от продукти за лична употреба на получателите или пътниците или техните семейства също не се счита за внос с търговски характер, ако е очевидно от естеството и количеството на продуктите, че не са с търговска цел.

3. Освен това общата стойност на продуктите не трябва да превишава 500 EUR за малки пратки или 1 200 EUR за продукти, които са част от личния багаж на пътниците.

Член 26

Процедура на уведомяване за целите на кумулация

1. При прилагане на член 2, параграф 2 или член 6, параграф 1, доказателството за произход по смисъла на настоящото приложение за материали, идващи от друга ОСТ, Общността или страни от АКТБ, се предоставя посредством сертификат за движение EUR.1 или декларация на доставчика, образец на която е поместен в допълнение 5 А, съставена от износителя в страната, от която са дошли материалите.

2. При прилагане на член 2, параграф 2 или член 6, параграф 2, доказателството за обработката или преработката, извършени в друга ОСТ, Общността или страни от АКТБ, се предоставя посредством декларация на доставчика, образец на която е поместена в допълнение 5 Б, дадена от износителя в страната, от която са дошли материалите.

3. Декларация на доставчика трябва да бъде представена за всяка пратка от материали върху търговската фактура, която се отнася за тази пратка или в приложение към тази фактура или върху известие за доставка или друг търговски документ, който се отнася за тази пратка, който описва съответните материали в достатъчни подробности, за да могат да се идентифицират.

4. Декларацията на доставчика може да се попълни върху предварително отпечатан формуляр.

5. Декларациите на доставчика се подписват собственоръчно. Въпреки това, когато фактурата и декларацията на доставчика са изготвени посредством електронни методи за обработка на данни, не е необходимо декларацията на доставчика да се подписва собственоръчно, при условие че отговорният служител в дружеството доставчик е идентифициран в задоволителна за митническите власти степен в страната или територията, където са изготвени декларациите на доставчика. Съответните митнически власти могат да поставят условия за прилагането на настоящия параграф.

6. Декларациите на доставчика се представят на компетентната митническа служба в страната-износител в ОСТ, към която е отправена молба за издаване на сертификата за движение EUR.1

7. Декларациите на доставчика и информационните сертификати, изготвени и издадени преди датата на влизане в сила на настоящото решение в съответствие с член 23 от приложение II към Решение 91/482/ЕИО остават валидни.

8. За целите на член 6, параграф 4, първа алинея, сертификатът за движение EUR.1 се потвърждава с една от следните фрази в клетка „Забележки“ (клетка 7) на сертификата за движение EUR.1:

„RESTITUCIÓN A LA EXPORTACIÓN NO PAGADA“,„EKSPORTRESTITUTION IKKE UDBETALT“,„KEINE AUSFUHRERSTATTUNG GEZAHLT“,„ΔΕΝ ΚΑΤΕΒΛΗΘΗ ΚΑΤΑ ΤΗΝ ΕΞΑΓΩΓΗ“,„EXPORT REFUND NOT PAID“,„RESTITUTION À L'EXPORTATION NON PAYÉE“,„RESTITUZIONE ALL'ESPORTAZIONE NON CORRISPOSTA“,„GEEN UITVOERRESTITUTIE BETAALD“,„RESTITUIÇÕES À EXPORTAÇÃO NÃO PAGAS“,„EI MAKSETTU VIENTITUKEA“,„EXPORTSTÖD EJ UTBETALAT“.